CONVOCATORIA PROCESO SELECTIVO BOLSA DE EMPREGO ENXEÑEIRO DE CAMIÑOS CANAIS E PORTOS
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Bolsas de emprego, 18/02/2021)

Con data 4 de febreiro de 2021 a Xunta de Goberno Local deste Concello de Vigo adoptou o seguinte acordo: PRIMEIRO.- Convocar proceso selectivo (concurso-oposición) para a formación dunha Bolsa de Emprego na categoría de Enxeñeiro/a de Camiños, Canais e Portos no Organismo Autónomo Xerencia Municipal de Urbanismo. SEGUNDO.- Aprobar as Bases que rexerán na convocatoria que constan no Anexo a este acordo. TERCEIRO.- O prazo de presentación de solicitudes por parte dos interesados no procedemento será de quince días hábiles contados a partir do seguinte o de publicación do anuncio da convocatoria no Boletín Oficial da Provincia de Pontevedra. CUARTO. O presente pon fin á vía administrativa, contra o mesmo cabe interpor recurso contencioso-administrativo ante os Xulgados de Vigo no prazo de dous meses sen prexuízo da interposición de recurso potestativo de reposición ante a Xunta de Goberno Local no prazo dun mes, ambos os dous prazos contados a partir do día seguinte ao da súa publicación no Boletín Oficial da Provincia.1. É obxecto da presente convocatoria a selección de persoal polo sistema de concurso-oposición para a formación na Xerencia Municipal Urbanismo do Concello de Vigo dunha Bolsa de Emprego na categoría de Enxeñeiro/a de Camiños, Canais e Portos, pertencente a Escala de Administración Especial, Subescala técnica, clase superior, encadrada no Grupo de Titulación A, Subgrupo A1. A Bolsa utilizarase no suposto no que, conforme o sinalado no artigo 23.2 da Lei Autonómica 2/2015, sexa precisa a provisión interina de praza ou prazas na dita categoría; terá unha vixencia de tres anos sen prexuízo da creación dunha nova Bolsa que a deixe sen efecto.2. Son funcións propias das prazas de Enxeñeiro/a de Camiños, Canais e Portos, entre outras, as seguintes: 3. O proceso selectivo lle é de aplicación o Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público (TREBEP); a Lei 2/2015 de 29 de abril do Emprego público de Galicia (LEPG), o disposto no Real Decreto 2271/2004, do 3 de decembro, polo que se regulan o acceso ao emprego público e a provisión de postos de traballo das persoas con discapacidade e á normativa vixente en materia de función pública de aplicación e o disposto nesta convocatoria.4. O persoal funcionario interino lle é de aplicación o réxime xeral do persoal funcionario de carreira. O nomeamento ou nomeamentos de funcionario interino terán carácter temporal. Extinguirase a relación de servizos consecuencia do nomeamento realizado cando o funcionario de carreira titular da praza retorne o seu posto de traballo; cando a praza ocupada interinamente se provea por funcionario de carreira por algún dos sistemas de provisión previstos regulamentariamente; cando por causas sobrevidas a praza sexa amortizada; cando a Xerencia Municipal de Urbanismo considere que non existen as razóns de urxencia que motivaron a cobertura interina ou cando a praza sexa cuberta por funcionario resultante de Oferta de Emprego Público. As bases publicaranse no Boletín Oficial da Provincia de Pontevedra e no Taboleiro de Edictos da páxina web municipal https://sede.vigo.org/expedientes/oposicions/ofertas.jsp? lang=gal. Os sucesivos anuncios derivados do desenvolvemento da convocatoria publicaranse na páxina web municipal https://sede.vigo.org/expedientes/oposicions/ofertas.jsp? lang=gal. Os aspirantes posuirán, no día no que remate o prazo para a presentación de solicitudes, os seguintes requisitos: a) Ter a nacionalidade española ou ser nacional dos Estados membros da Unión Europea. b) Ter cumpridos os dezaseis anos de idade e non alcanzar a idade establecida para a xubilación. c) Estar en posesión do título académico oficial de Enxeñería de Camiños, Canais e Portos; Máster en Enxeñería de Camiños, Canais e Portos ou equivalente. No caso de equivalencia xustificarase con certificado expedido por órgano competente. d) Posuír a capacidade funcional para o desenvolvemento das tarefas da categoría, non padecer enfermidade ou limitación física ou psíquica incompatible co desempeño das funcións. e) Non estar separado mediante expediente disciplinario do servizo de calquera Administración Pública ou dos órganos constitucionais ou estatutarios das Comunidades Autónomas. f) Non atoparse en situación de inhabilitación absoluta ou especial para empregos ou cargos públicos por resolución xudicial para o acceso ó corpo ou escala de funcionario. Caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado o acceso ó emprego público. Os requisitos posuíranse á finalización do prazo de presentación de solicitudes. Os aspirantes, xunto coa solicitude, presentarán a documentación sinalada no Apartado 4 do Anexo destas Bases e a documentación acreditativa dos méritos establecidos nas presentes Bases que acreditaranse para a súa xustificación mediante fotocopia simple; aportaranse diferenciados por Apartados na orde prevista na Base VII (Experiencia Profesional; Formación Profesional; Formación Académica; Coñecemento Linguas MCER). Se o mérito alegado é ter prestados servizos na Xerencia de Urbanismo ou no Concello de Vigo bastará declaración xurada na que conste a data ou datas de inicio e finalización dos servizos ao Concello ou a Xerencia e a Área, Servizo ou unidade na que se prestaron. Se para a xustificación dos méritos o aspirante necesitara achegar documentación doutros organismos oficiais que non lla facilitaran antes da finalización do prazo de presentación de solicitudes, aportará copia compulsada da solicitude formulada e declaración comprometéndose a presentala nos dous días seguintes a aquel no que lle fora expedida. Non procederá a súa valoración se non fose achegada antes da data de celebración da sesión de valoración do concurso. O Órgano de Selección solicitará que se complete ou aclare a documentación presentada para xustificar os méritos alegados.1. As solicitudes dirixiranse á Presidencia da Xerencia Municipal de Urbanismo do Concello de Vigo e presentáranse ben telematicamente a t ravés do Rexistro Electrónico xeral da Xerencia Municipal de Urbanismo do Concello de Vigo, https://sede.vigo.org, ben presencialmente no Rexistro da Xerencia, ou ben mediante calquera das formas previstas no artigo 16 Lei 39/2015, de 1 de outubro. O prazo de presentación é 15 días hábiles a partir do seguinte ó de publicación destas Bases no BOP de Pontevedra. A non presentación da solicitude en tempo supoñerá a exclusión do aspirante. Cara a axilización na formación das listas provisionais de admitidos e excluídos, recoméndase aos aspirantes que presenten a súa solicitude noutros rexistros ou a través do correo postal, que adianten copia da solicitude co selo do rexistro de procedencia ou, no seu caso, co selo coa data de presentación en correos a través do correo electrónico urb. scentrais@vigo. org A solicitude axustarase ao modelo establecido como Anexo I e acompañarase da seguinte documentación: a) Copia simple do DNI ou tarxeta acreditativa da súa identidade no caso de persoas non nacionais. b) Copia simple da titulación oficial de acceso ou resgardo de ter efectuado o depósito para a súa obtención (no caso de titulacións expedidas por organismos estranxeiros achegarase certificación do Ministerio de Educación e Formación Profesional na que se faga constar a súa equivalencia coa esixida) c) No caso de optar á exención da proba de coñecemento do idioma galego, copia simple do título que acredite o coñecemento da lingua galega CELGA 4 ou equivalente homologado segundo o disposto na Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Anexo I) d) Índice e copia da documentación acreditativa dos méritos alegados (Experiencia Profesional; Formación Profesional; Formación Académica; Coñecemento Linguas MCER). e) Vida laboral actualizada expedida pola Administración da Seguridade Social, no caso de acreditación de experiencia profesional, xunto coas certificacións de servizos previos prestados. A non presentación da documentación referida no punto 1. a) e/ou no punto 1. b) non será obxecto de subsanación e supoñerá a exclusión do aspirante. Os méritos non alegados, ou alegados e non xustificados na documentación que se achega á instancia solicitando tomar parte no concurso-oposición, non serán considerados. A documentación autenticarase na fase previa ó nomeamento como persoal interino.2. Aqueles participantes en situación de discapacidade que soliciten adaptación de tempo e medios para a realización das probas da fase de oposición, achegarán xunto coa documentación mencionada, a seguinte: 3. Rematado o prazo de presentación de solicitudes a Vicepresidencia da Xerencia Municipal de Urbanismo ditará Resolución aprobando a relación provisional de admitidos e excluídos ordenada alfabeticamente con indicación das causas de exclusión e número de Documento Nacional de Identidade ou pasaporte, sinalando un prazo de cinco días hábiles, contados a partir do día seguinte da publicación da relación, para subsanar o defecto que haxa motivado a exclusión; a Resolución publicarase na páxina web do Concello de Vigo (https://sede.vigo.org). As reclamacións, se as houbera, resolveranse pola Vicepresidencia mediante Resolución que aprobará a relación definitiva de admitidos e excluídos que publicarase na páxina web do Concello de Vigo (https://sede.vigo.org). 1. O Órgano de Selección estará integrado por: 2. Os membros do Órgano de Selección serán designados mediante Resolución da Vicepresidencia da Xerencia Municipal de Urbanismo consonte o establecido no artigo 60.1 do R. D. Lexislativo 5/2015. Nomearase un suplente por cada titular. O Órgano de Selección non poderá constituírse nin actuar sen a asistencia de ao menos tres dos seus membros (titulares ou suplentes) e, en todo caso, coa asistencia das persoas que ostenten a Presidencia e Secretaría; rexerase polo disposto nas presentes Bases e polo sinalado na Lei 40/2015, de 1 de outubro. O Órgano de Selección poderá dispoñer a incorporación aos seus traballos de asesores especialistas para as probas da fase de oposición.3. No mesmo anuncio no que se faga pública a relación definitiva de aspirantes admitidos e excluídos publicarase: Os aspirantes poderán recusar aos membros do Órgano de Selección cando neles concorra algunha das circunstancias previstas para a abstención conforme o establecido no artigo 24 da Lei 40/2015. Non terá carácter eliminatorio. No día da súa constitución o Órgano de Selección valorará os méritos acreditados conforme o seguinte baremo: a) Servizos prestados como persoal laboral, funcionario de carreira ou funcionario interino na categoría de Enxeñeiro de Camiños, Canais e Portos no Concello de Vigo, na Xerencia Municipal de Urbanismo de Concello de Vigo ou en calquera Administración Publica: 0,030 puntos por mes completo de servizo traballado a xornada completa. Non se valorarán períodos inferiores a un mes. A acreditación do traballo desenvolvido no Concello de Vigo ou na Xerencia Municipal de Urbanismo realizarase mediante informe emitido, previa petición polo interesado, pola persoa responsable da Área de Recursos Humanos do Concello de Vigo ou pola persoa responsable de Servizos Xerais da XMU. O informe incluirá un apartado describindo as principais funcións do posto obxecto de informe e o carácter de “xornada completa”. Acreditación do traballo desenvolvido noutras Administracións Públicas: Certificación expedida pola Administración correspondente que incluirá un apartado describindo as principais funcións do posto certificado e o carácter de “xornada completa”. b) Servizos prestados en empresas privadas en postos análogos á praza obxecto das presentes Bases, 0,020 puntos por mes completo traballado a xornada completa. O tempo traballado en empresas privadas acreditarase coa presentación de: 1º. Copia do contrato de traballo ou de algunha nómina por cada período de servizos prestados cuxa valoración se solicita.2º. Informe de vida laboral expedido pola Tesourería Xeral da Seguridade Social no que consten tales períodos. c) Traballo por conta propia análogo á praza obxecto das presentes Bases: 0,015 puntos por mes completo traballado a xornada completa. O tempo traballado por conta propia que xustifique a condición de traballador autónomo acreditarase coa presentación da seguinte documentación: 1º. Alta no Imposto de Actividades Económicas, Censo de Obrigados Tributarios, modelos 036 e 037.2º. Parte de alta no Réxime Especial de Traballadores Autónomos da Seguridade Social ou da Mutualidade que teña establecida o Colexio Profesional. Considerarase como data de inicio a consignada en ambos documentos, no caso de non coincidir prevalecerá a data de alta no IAE. Presentaranse os contratos de traballo (normalmente civís, e basicamente de arrendamentos de servizos e mercantís). A puntuación máxima que poderase acadar neste Apartado 1. (Experiencia Profesional) será de 4 puntos. Valorarase a participación como alumno en cursos de formación e perfeccionamento recibidos e acreditados nos últimos quince anos desde a data de publicación da convocatoria sobre materias directamente relacionadas coas funcións do posto. En todo caso as accións formativas han de ser organizadas por: Non se valorarán: A valoración dos cursos realizarase conforme á seguinte escala: Mais de 200 horas: 0,300 puntos. De 101 a 200 horas: 0,150 puntos. De 81 a 100 horas: 0,125 puntos. De 61 a 80 horas: 0,100 puntos. De 41 a 60 horas: 0,075 puntos. De 25 a 40 horas: 0,050 puntos. Cando existan varios cursos de idéntico contido, valorarase o de maior duración. Exceptúase do anterior os cursos relacionados co eido urbanístico. Acreditación. Mediante a presentación do título, diploma ou certificación expedida pola Administración, Universidade, Organismo ou Institución que tivera impartido o curso de formación ou perfeccionamento, ou que resulte competente para a súa expedición. Non valoraranse as accións formativas impartidas por entidades privadas distintas ás enunciadas. Os títulos, diplomas ou certificacións conterán a seguinte información: A puntuación máxima que poderase acadar neste Apartado 2. (Formación Profesional) será de 2 puntos. Valoraranse a obtención doutras titulacións académicas distinta á esixida como requisito para o acceso á praza convocada conforme o seguinte baremo: a) Titulación universitaria de Doutor, con programa de doutorado relacionado coa titulación esixida para participar no procedemento de selección. Doutoramento con premio extraordinario: 1,00 puntos. Doutoramento con sobresaínte: 0,80 puntos. Doutoramento con outras puntuacións: 0,60 puntos. b) Diploma de Técnico Urbanista expedido polo Instituto Nacional de Administración Pública, ou entidade pública equivalente: 0,80 puntos. c) Outra titulación universitaria non aportada como requisito: 0,50 puntos. Acreditación: Mediante achega do título, diploma ou resgardo de ter satisfeito os dereitos para a súa expedición, ou mediante certificación expedida pola Secretaría da Universidade ou Administración Pública correspondente. Non valoraranse titulacións imprescindibles para a consecución de outras de nivel superior. A puntuación máxima que poderase acadar neste Apartado 3. (Formación Académica) será de 1 punto. Titulacións acreditativas de coñecementos de idiomas atendendo aos niveis establecidos no Marco Común Europeo de Referencia para as Linguas (MCER), Nivel C2: 1,00 puntos; Nivel C1: 0,80 puntos; Nivel B2: 0,60 puntos; Nivel B1: 0,40 puntos. Acreditación coñecementos de idiomas: Mediante a presentación de título, diploma ou certificación expedida pola Administración, Organismo, Institución, Escola Oficial ou entidade pública/privada acreditada, nos términos previstos na normativa de aplicación. A valoración dos títulos de nivel superior exclúe a valoración dos títulos de nivel inferior. A puntuación máxima que poderase acadar neste Apartado 4. (Coñecemento linguas MECER) será de 1 punto. As persoas aspirantes acudirán á celebración das probas da fase de oposición provistos do seu Documento Nacional de Identidade ou documento equivalente. As persoas aspirantes serán convocadas, en chamamento único realizado consonte a Base Sexta 3; a non presentación dun aspirante a calquera das probas obrigatorias no momento de ser chamado determinará a perda do seu dereito a participar nas mesmas e quedará excluído do proceso selectivo. Realización de dous exercicios prácticos determinados polo o Órgano de Selección antes do inicio da proba; os exercicios recoñecerán o dominio das materias propias da profesión (augas, costas, estradas, ferrocarrís e outras infraestruturas), das funcións da praza e a capacidade de relacionar conceptos e aplicalos en supostos concretos. Os aspirantes na contestación utilizarán os datos aportados no enunciado dos exercicios ou aqueles que de forma razoable fora posible deducir. Cando o aspirante considere que o enunciado non aporta datos que poidan ser necesarios para formular unha resposta axeitada, poderá expresar hipóteses ou considerar datos non aportados que serán coherentes e xustificados. Os exercicios desenvolverase nun tempo máximo de tres horas; o tempo concreto determinarase antes do inicio da proba polo Órgano de Selección. Para a realización desta proba poderán utilizarse dispositivos electrónicos de cálculo. Finalizada a proba o Órgano de Selección indicará o día e hora da lectura e/ou exposición dos supostos prácticos sen prexuízo de que estes poidan ser obxecto de visualización e estudo polo Órgano de Selección con anterioridade a tal lectura e exposición. Na sesión de lectura e exposición o Órgano de Selección poderá formular ás persoas aspirantes as preguntas e aclaracións que estime pertinentes en relación cos supostos plantexados. A sesión de lectura e exposición é pública. A puntuación acadarase sumando as puntuacións outorgadas por cada membro do Órgano de Selección que considerarán os coñecementos mostrados polos aspirantes. A cualificación definitiva será o cociente de dividir a suma de puntuacións obtidas polo o número de asistentes. Non se considerarán aquelas puntuacións que se aparten en mais ou menos de dous puntos da puntuación media. A puntuación desta proba será de 10 puntos debéndose acadar un mínimo de 5 para superala. Obrigatoria e non eliminatoria. Consistirá na realización dunha proba escrita de coñecemento do idioma galego; avaliarase de 0 a 2 puntos. Estarán exentos da realización desta proba os aspirantes que acrediten no prazo regulamentario de presentación de solicitudes, posuír o título CELGA 4 ou equivalente homologado, segundo o disposto na Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega. Neste caso asignaranse 2 puntos. Rematada a cualificación dos aspirantes o Órgano de Selección publicará na páxina web do Concello de Vigo (https://sede.vigo.org) a lista de aprobados pola orde de puntuación total que distinguirá a obtida na fase de concurso (con desagregación de cada Apartado) e na fase de oposición (con desagregación de cada proba). No caso de empate colocarase en primeiro lugar o aspirante que teña máis puntuación na primeira proba da fase de oposición; de persistir empate, o que teña máis puntuación no Apartado 1 da fase de concurso. Os aspirantes dispoñerán dun prazo de cinco días hábiles, a partir do seguinte o de publicación da lista, para efectuar as alegacións que consideren oportunas en defensa dos seus dereitos que serán resoltas polo Órgano de Selección. As alegacións á fase de concurso realizaranse en base á documentación presentada xunto ca solicitude non admitíndose a presentación de novos documentos. O Órgano de Selección -resoltas as alegacións se as houbera- elevará a citada lista á Vicepresidencia da XMU que ditará Resolución definitiva para a constitución da Bolsa que publicarase na páxina web do Concello de Vigo (https://sede.vigo.org) con indicación dos recursos que foran procedentes. Formarán parte da Bolsa todos aqueles aspirantes que superen o proceso selectivo. No caso de que fose preciso o nomeamento interino de funcionario/s na categoría de Enxeñeiro de Camiños, Canais e Portos para cubrir praza ou prazas existentes neste organismo que se atopen nos supostos previstos no artigo 23.2 da Lei 2/2015, de 29 de abril, chamarase aos compoñentes da Bolsa pola orde da mesma. O chamamento efectuarase mediante correo electrónico remitido á dirección comunicada polo aspirante na súa solicitude. As persoas incluídas na Bolsa de Emprego, que cambien os seus datos de localización, o comunicarán aos Servizos Centrais da Xerencia Municipal de Urbanismo, aos efectos da súa actualización. As persoas aspirantes incluídas na Bolsa de Emprego que sexan nomeadas funcionarios interinos, unha vez rematada a interinidade, volverán á mesma na orde que lles correspondía na bolsa de traballo no momento en que foron chamados. O aspirante que formando parte da Bolsa de Emprego sexa chamado para o seu nomeamento e renunciase o mesmo, será relegado a última posición na mesma. A renuncia o nomeamento por causa xustificada (estar traballando por conta propia ou allea, facéndoo constar de xeito fidedigno, ou enfermidade debidamente xustificada) determinará que non se perda a orde na Bolsa de Emprego procedéndose ao chamamento do seguinte aspirante na orde da Bolsa de Emprego. A renuncia por causa xustificada ao nomeamento como funcionario interino por dúas veces suporá a perda da orde na Bolsa de Emprego relegándose ao aspirante ao último lugar na mesma. Naqueles supostos en que un aspirante sexa nomeado funcionario interino por substitución transitoria dun funcionario, e unha vez rematada dita situación o funcionario substituído non se reincorpore ao posto e sexa preciso realizar, un novo nomeamento, ben por nova substitución do funcionario ou ben por vacante da praza, o nomeamento como funcionario interino realizarase a favor do funcionario interino que viña realizando a substitución transitoria. A resolución de nomeamento como funcionario interino publicarase na web municipal, co seu réxime de recursos. Os aspirantes chamados para ocupar unha praza, presentarán no Rexistro Xeral da Xerencia Municipal de Urbanismo, dentro do prazo de 3 días naturais seguintes, os documentos orixinais ou copia compulsada a documentación achegada coa solicitude para a súa compulsa, xunto coa documentación achegada coa solicitude para a súa compulsa, a seguinte documentación: Se dentro do prazo indicado os/as aspirantes propostos non presentaran a documentación ou non reunisen os requisitos esixidos, non poderán ser nomeados, sen prexuízo das responsabilidades en que poidan incorrer por falsidade. Pola Vicepresidencia da Xerencia Municipal de Urbanismo procederase ao nomeamento á persoa candidata que corresponda que dentro do prazo indicado presente a documentación referida e acredite que reúne os requisitos esixidos nesta convocatoria. Unha vez nomeado, a persoa aspirante tomará posesión do seu posto no prazo de 10 días a partir da data da notificación do nomeamento, quedando dende dito momento sometido o réxime de incompatibilidades vixente. Por este motivo, na dilixencia de toma de posesión será necesario facer constar a manifestación da persoa interesada de non vir desempeñando ningún posto ou actividade no sector público delimitado polo artigo 1 da Lei 53/1984, de 26 de decembro, indicando así mesmo que non realiza actividade privada incompatible ou suxeita a recoñecemento de compatibilidade. O que sen causa suficientemente xustificada non tomase oportunamente posesión da súa praza, será notificado de novo, e transcorrido o novo prazo de 3 días sen comparecer, será declarado cesante, con perda de tódolos dereitos derivados do procedemento selectivo. Se a persoa nomeada non posuíra nacionalidade española realizarase unha proba na que se comprobarase un nivel axeitado de comprensión e expresión oral e escrita da lingua castelán salvo que o coñecemento se deducise da súa nacionalidade ou puidese acreditalo documentalmente. Así mesmo, ditos participantes aprobados poderán ser chamados para cubrir temporalmente a mesma praza ou outras idénticas que se puideran crear, nos suposto de vacante, ausencia ou enfermidade ou, no seu caso, mentres non sexan provistas de forma definitiva. O chamamento efectuarase en primeiro lugar aos que obtivesen maior puntuación. O Órgano de Selección quedará facultado para resolver tódalas dúbidas que puideran xurdir na aplicación destas Bases e tomar os acordos necesarios para a boa orde do proceso selectivo en todo o non previsto nas presentes Bases. As Bases e cantos actos administrativos se deriven destas e a actuación do Órgano de Selección poderán ser impugnadas polos interesados nos casos, termos e forma que prevé a Lei 39/2015, do 1 de outubro, do Procedemento Administrativo Común das Administracións Públicas, Lei 7/1985, do 2 de abril, Reguladora das Bases do réxime local; así como na Lei 29/1998, do 13 de xullo, Reguladora da Xurisdición Contencioso-Administrativa. Ademais, contra os acordos dos Órganos de Selección, os aspirantes poderán interpoñer reclamación no prazo de 5 días hábiles, contados a partir do seguinte a data da súa publicación na páxina web e no Taboleiro de Edictos. A presentación de reclamacións non suspenderá a continuación do proceso selectivo, salvo que así o decida o órgano convocante do mesmo.